L'Alcaldessa d'Alaquàs visita el Barri de los Faroles en l'última fase d'obres
26/02/2010

# L'Alcaldessa d'Alaquàs visita el Barri de los Faroles en l'última fase d'obres

*   26/02/2010
*   [Imprimir](#)
*   Compartir
*    https://www.alaquas.org/documento.asp?id\_do=11902

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11902%2F0&title=Ajuntament%20d%27Alaqu%C3%A0s.%20Premsa.L%27Alcaldessa%20d%27Alaqu%C3%A0s%20visita%20el%20Barri%20de%20los%20Faroles%20en%20l%27%C3%BAltima%20fase%20d%27obres)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11902/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2010/2/11902/26022010alcaldesa-visita_obras_los_faroles_Form_4.jpg)](https://www.alaquas.org/ficheros/documentos/2010/2/11902/26022010alcaldesa-visita_obras_los_faroles_Form_10.jpg "<a href='https://www.alaquas.org/ficheros/documentos/2010/2/11902/26022010alcaldesa-visita_obras_los_faroles_Form_10.jpg' target=_blank><i class='fa fa-external-link' aria-hidden='true'></i>.L'Alcaldessa d'Alaquàs visita el Barri de los Faroles en l'última fase d'obres</a>")

Les obres es troben en estat molt avançat i estaran finalitzades abans de l'estiu

L'Alcaldessa d'Alaquàs, Elvira García Campos, ha realitzat una visita al barri de los Faroles per a supervisar personalment l'estat de les obres i conèixer de primera mà els treballs de rehabilitació que s'estan realitzant en aquesta zona de la ciutat. La primera edil ha volgut conèixer a més l'opinió dels veïns i veïnes del barri i ha intercanviat impressions respecte a l'evolució dels treballs.

Elvira García, acompanyada de la Regidora d'Urbanisme, Eva Martínez, de la Regidora de la Tercera Edat, Camila Álvarez i dels arquitectes del projecte així com d'un grup de veïns i veïnes del barri, ha visitat els diferents blocs d'edificis així com les terrasses i ha destacat el bon ritme amb què avancen les actuacions.

La visita s'ha produït en l'última fase de les obres, en el moment en què s'estan realitzant les obres d'enjardinament dels carrers interiors i els treballs de rehabilitació i revestiment de façana. Els edificis compten ja amb ascensors, noves escales i baranes que compleixen la normativa de seguretat així com amb vestíbuls d'entrada condicionats. En la terrassa s'han renovat també totes les cobertes per a evitar problemes de goteres i donar una correcta impermeabilització als edificis i s'han unificat totes les antenes.

El Pla de Rehabilitació Integral del barri de los Faroles posat en marxa per l'Ajuntament d'Alaquàs millorarà notòriament l'actual estat dels blocs de les 160 vivendes d'aquesta zona on resideixen, en la seua gran majoria, veïns i veïnes amb una renda baixa, sent aproximadament el 40% d'ells jubilats i jubilades. La finalitat principal d'aquesta intervenció pública és revitalitzar i embellir al barri, fer-lo accessible, augmentar la seguretat i millorar la qualitat de vida dels seus veïns i veïnes.